Javni poziv za uporabo Športne dvorane pri OŠ Mozirje

1.	Predmet poziva

Občina Mozirje kot upravljavec Športne dvorane pri OŠ Mozirje objavlja:
Javni poziv za uporabo Športne dvorane pri OŠ Mozirje

Športna dvorana je namenjena individualnim in skupinskim športom (mali nogomet, rokomet, odbojka, košarka, idr. ) ter organizaciji tekem in turnirjev, večjih prireditev in koncertov. Nudimo vam redni in občasni najem.

Na podlagi prispelih vlog in sklenjenih pogodb med upravljavcem in najemniki bo upravljavec izdelal urnik najema športne dvorane.

2.	Pogoji za prijavo

Na poziv se lahko prijavijo športna in druga društva (tudi sekcije društev, ki se ukvarjajo s športom), njihova združenja, zavodi, gospodarske družbe, zasebniki in druge organizacije, zavodi s področja vzgoje in izobraževanja s sedežem v Občini Mozirje in izven nje ter drugi posamezniki.

3.	Pogoji za uporabo prostorov v večnamenski športni dvorani v Mozirju

Uporabnik športne dvorane mora:
-	Pred začetkom uporabe skleniti pogodbo o uporabi.
-	V skladu z določili v pogodbi poravnati izstavljene račune o uporabi športne dvorane.
-	Spoštovati in upoštevati Pravilnik o uporabi.
-	Spoštovati in upoštevati Hišni red športne dvorane.
-	Pisno določiti odgovorno osebo za vadbo skupin za vsak termin uporabe dvorane.
-	Sporočiti vsako spremembo odgovorne osebe najmanj v 15 dneh po spremembi.
-	Spoštovati dogovorjen urnik.
-	Uporabljati le prostore za katere ima sklenjeno pogodbo o uporabi.
Za vsak najem (enkraten ali dolgoročen) se sklepa pogodba o najemu z Občino Mozirje. 

4.	Roki in način prijave

Vloge za uporabo športne dvorane morajo prosilci poslati na naslov: Občina Mozirje, Šmihelska cesta 2, 3330 Mozirje s pripisom Vloga za uporabo športne dvorane. Oddajo jo lahko tudi osebno v pisarni Občine v pritličju – TIC Mozirje. Obrazec VLOGA lahko prejmete na sedežu Občine, Šmihelska cesta 2 v Mozirju ali na spletni strani: www.mozirje.si .

Prijave bomo zbirali do vključno 16. avgusta 2013. Po tem datumu bomo vse interesente posamično povabili k podpisu pogodbe. Občina Mozirje si kot upravljavec športne dvorane pridržuje pravico, da razporedi termine glede na racionalno izkoriščenost in v skladu z Zakonom o športu. 

5.	Informiranje kandidatov

Sodelavec za upravljanje Športne dvorane in izdelavo urnika je Benjamin Kanjir. Info na tel. 031 366 230. 
Tudi po končanem javnem pozivu bo najem dvorane možen izključno na podlagi pisne vloge. Obrazec Vloga skupaj c Cenikom in Pravilnikom najema dobite na sedežu Občine Mozirje (Šmihelska cesta 2, 3330 Mozirje v Upravni stavbi) ali na spletni strani: www.mozirje.si . 

Občina Mozirje
Mozirje, 31. julij 2013